open-index/open-wikipedia-markdown huggingface dataset:
Elsiesrivier

**Elsiesrivier** is 'n voorstad van Kaapstad, Suid-Afrika. Volgens die 2011-sensus het Elsiesrivier 'n bevolking van 42&nbsp;479, van wie 91% Kleurlinge was.

Die voorstad is na Elsje von Suurwaarde vernoem, nadat sy burgerlikes van 'n gewisse verdrinking uit die Elsieskanaal gered het. In die verlede het die Elsieskanaal woeste waters gehad.

## Matroosfontein 
Matroosfontein is 'n onderafdeling van Elsiesrivier. Daar is twee skole, Matroosfontein Primêr en Elsbury Primêr. Matroosfontein se naam was aanvanklik Nuwedorp (Newtown in Engels). Die plek is tydens die Tweede Wêreldoorlog vir soldate opgerig.

duimnael|links|Apostoliese Kerk in Elsiesrivier

## Misdaad 
Op Vrydag, 12 Julie 2019, is die Suid-Afrikaanse Nasionale Weermag in onder meer Elsiesrivier ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.

## Verwysings
Sol Kerzner

**Solomon (Sol) Kerzner** (23 Augustus 1935 - 21 Maart 2020) was 'n Suid-Afrikaanse rekenmeester en 'n besigheidsmagnaat.

Kerzner is in Troyeville, Johannesburg gebore en was die jongste van vier kinders van Russiese Joodse immigrante. Sy familie het die hotelgroep *Sun International* begin. Hy neem beheer van die groep oor nadat hy as 'n geoktrooieerde rekenmeester gradueer en ontwikkel die groep tot een van die suksesvolste in Afrika. Van sy latere projekte was die Atlantis Hotel in Doebai, wat in September 2008 geopen het, en meer as 1&nbsp;539 kamers het.

## Eksterne skakels 
* Kerzner se webtuiste
Moses Metro Man

**Moses Metro Man** of **MMM** is 'n Afrikaanstalige Suid-Afrikaanse rocksupergroep wat saamgestel is uit lede van Ekhouvanjou,okay! Winterstasie, Straatligkinders asook Riaan en die Rotweilers.  Die groep het in laat-2010 tot stand gekom en die idee vir hul naam gekry nadat hulle 'n tydskrifartikel met die titel *Moses die Metroman* raakgesien het.

## Diskografie 
### Ateljeealbums 
# Konstellasies
# Spektrum

### 2011: Konstellasies 
# "Piramiede"
# "Huigelaar"
# "Glaskastele"
# "Sterrestelsels"
# "Gerig op ruimte"
# "Draai (Waarheen ons gaan)"
# "Samoerai"
# "Orion"
# "Dieper in die donker"
# "Die eenvoud in"

### 2012: Huisgenoot-Liedjieskryfkompetisie 
# LIED3 - Is Dit Goed Genoeg?

### 2014: Enkelsnit 
# Wêreld Se Tyd

### 2016: Spektrum 
# "Bloed & Asem"
# "Mooirivier"
# "Mona Lisa"
# "Vuur Teen Vuur"
# "Vreemdeling"
# "Rosemary"
# "Deurnag"

### 2019: Enkelsnitte 
# "Broos"
# "Reus"

## Toekennings 
* 2012 MK Award **Best Newcomer:**  Moses Metro Man - Huigelaar

## Sien ook 
* Lys van Suid-Afrikaanse musiekgroepe

## Verwysings 
## Eksterne skakels 
* Facebook
* Twitter
* Instagram
* Spotify
* YouTube
* Apple Music
* iTunes
* SoundCloud
* Shazam
* Musixmatch

### Media Skakels 
* Wapad - 14 Januarie 2012  *Moses Metro Man* skitter in hul glorie by die jaarlikse *MK Awards*
* Mixed Apples #WordOnTheStreet  by Nostheboss · December 19, 2014 Release Music Video For MOOIRIVIER 
* Why Ed: Written by Ed 27 August 2015 Moses Metro Man Release New Single and Lyric Video "Vuur teen Vuur" 
* Texx and the City: Written by Tecla Ciolfi on 1 September 2015  Vuur Teen Vuur 
* Bishops Afrikaans: Musikant / Band van die Maand

### Onderhoude 
* Lekker Legendes: Moses Metro Man
Balkan

[duimnael|Die Balkanlande volgens [Encyclopædia Britannica:
 Balkanskiereiland soos begrens deur die Donau-Sava-Soča-riviere.
 Politieke gemeenskappe wat gewoonlik tot die Balkan gereken word.
 Politieke gemeenskappe wat gewoonlik nie tot die Balkan gereken word nie.]]
[duimnael|Definisie van die Balkanskiereiland waar die riviere [Soča, Krka en Sava die grense van die gebied vorm]]
[duimnael|Die [Balkangebergte in Bulgarye en Serwië, na wie die Balkanskiereiland genoem is]]

Die **Balkan** (dikwels ook **Balkanstate** of **Balkanskiereiland** genoem) is 'n groot gebied in die suidooste van Europa. Dit is 'n skiereiland wat 'n geopolitiese en kulturele streek in Suidoos-Europa vorm. Die Balkan het 'n oppervlakte van 550&nbsp;000&nbsp;km² en 'n bevolking van meer as 50 miljoen. Dit is een van drie Suid-Europese skiereilande in die Middellandse See en is genoem na die Balkangebergte in Bulgarye en Serwië. Die gebied het al onder talle oorloë deurgeloop en die landsgrense het al vele kere verander.

Die streeksnaam is afgelei van die gelyknamige bergreeks wat van Oos-Bulgarye in weswaartse rigting tot by die Serwies-Bulgaarse grens loop. Die skiereiland word begrens deur die Adriatiese See in die weste, die Ioniese See in die suidweste, die Egeïese See en die See van Marmara in die suidooste en die Swartsee in die ooste. Balkan is 'n oorspronklik Turkse term wat "beboste bergreeks" beteken. Die term het om politieke en historiese redes dikwels 'n negatiewe konnotasie. So word na die gebied alternatief as Suidoos-Europa verwys.

Lande wat geografies ten volle in die Balkanskiereiland geleë is (eilande uitgesluit):
* 
* 
* 
* 
* 
* 
* 

Lande wat grootliks in die Balkanskiereiland val:
* 
* 

Lande wat grootliks buite die Balkanskiereiland lê:
* 
* 
* 

## Verwysings 
## Eksterne skakels 
*
Zuurveld

[duimnael|regs|330px|[Ludwig Alberti, landdros van Uitenhage, het hierdie skildery gemaak van die verdrywing van sowat 20&nbsp;000 Xhosas uit die Zuurveld en terug oor die Groot-Visrivier tydens die Vierde Grensoorlog.]] 

**Zuurveld** was die ou, Hollandse benaming van die hedendaagse distrik *Albanie* in die Oos-Kaap. 

Daar is verskeie verklarings vir die naam "Albany", maar die mees waarskynlike is dat genl. Jacob Cuyler, landdros van Uitenhage, dit in 1814 vernoem het na sy geboortestad in die Amerikaanse deelstaat New York, Albany, waar sy vader burgemeester was. Die nuwe naam is in 'n regeringsadvertensie van 7 Januarie 1814 afgekondig, waarin gestaan het: "*Notice is hereby given that His Excellency the Governor and Commander-in-Chief has been pleased to direct that that part of the district of Uitenhage formerly called Zuurveld shall in future be known and called by the name Albany. Castle of Good Hope, January 7th, 1814, by Command of His Excellency the Governor. H. Alexander, Secretary.*"

## Sien ook 
* Lys van streeksname in Suid-Afrika
* Eerste Grensoorlog
* Tweede Grensoorlog
* Derde Grensoorlog
* Vierde Grensoorlog

## Bronne 
* Nienaber, P.J. 1963. *Suid-Afrikaanse pleknaamwoordeboek, deel 1*. Kaapstad, Johannesburg: Suid-Afrikaanse Boeksentrum.
* Raper, P.E. 1987. *A Dictionary of South African Place Names*. Johannesburg: Lowry Publishers.
* Rosenthal, Eric. 1978. *Encyclopaedia of Southern Africa*. Kaapstad en Johannesburg: Juta and  Company Limited.
EuroBasket 2011

200px
**EuroBasket 2011**

**37ste Europese FIBA-korfbalkampioenskap vir mans**

----
**Gasheerland** 

----

**Datum**
31 Augustus - 18 September

----

**Deelnemende spanne**
24 (van 49 federasies)

----

**Amptelike webtuiste**
*www.eurobasket2011.com* 

Die **Europese Korfbal-kampioenskap EuroBasket 2011** is die 37ste kontinentale korfbalwedstryd vir mans wat deur die FIBA Europa, die Europese afdeling van die Internasionale Korfbalfederasie FIBA, georganiseer word. Die gasheerland is Litaue. 

Dit is al die tweede Eurobasket-kampioenskap wat in dié Baltiese land gehou word, en die eerste sedert Litaue se onafhanklikwording in 1990. Litaue het reeds in 1939 die Europese korfbalkampioenskap georganiseer. Die twee topspanne kwalifiseer outomaties vir die Olimpiese Somerspele 2012.
Lizette Rabe

**Lizette Rabe** (gebore 14 Februarie 1957) is 'n Suid-Afrikaanse joernalis en skrywer. Sy is 'n afgetrede professor in joernalistiek aan die Universiteit van Stellenbosch.

## Lewensloop 
Rabe is gebore op 14 Februarie 1957. Sy matrikuleer aan die Hoër Meisieskool La Rochelle in die Paarl. Aan die Universiteit van Stellenbosch behaal sy die grade BA, BA Honneurs (cum laude), B.Joernalistiek Honneurs (cum laude) en in 1994 ‘n DPhil. Sy is getroud met Anton Hörstmann. Beide is vyfdegeslag-afstammelinge van die Philippi-Duitsers.

Van 1979 tot 1982 was Rabe joernalis by *Die Burger*. In 1983 begin sy by die vrouetydskrif *Sarie*, waarvan sy in 1988 die assistentredakteur en in 1994 die redakteur word. Vanaf Januarie 2001 is sy professor. 

## Bibliografie 
Rabe is die skrywer van:
*Wat bababoeke jou nie vertel nie. Kaapstad: Femina/HAUM, 1987
*Bete und Arbeite – The Philippi Germans and their story. Kaapstad: Mzansi Media, 2010
*Rykie: ‘n Lewe met Woorde. Kaapstad: Tafelberg, 2011 (‘n boek oor die lewe van die joernalis Rykie van Reenen)
*Rabe was redakteur en mede-skrywer van verskeie ander publikasies
*101 Merkwaardige Suid-Afrikaanse Vroue 2026

## Bronne 
* www.StellenboschWriters.com 
* La Vita, Murray: Oor hoop en ‘n lewe met woorde. Die Burger, Vrydag 26 Augustus 2011
Hermon

**Hermon** is 'n klein dorpie in die Wes-Kaap, Suid-Afrika. Die dorpie is 22&nbsp;km noord van Wellington. Dit het gegroei om die spoorweghalte op die takspoorlyn wat by Porterville eindig. Die dorp is vernoem na die berg Hermon wat in die Bybel in Deut. 3 verse 8 en 9 genoem word.

## Distrik 
Koringhandel is 'n vername ekonomiese aktiwiteit. Daar is belangrike kalkneerslae by Porseleinberg sowat 8&nbsp;km wes van Hermon.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967.
Mouillepunt

**Mouillepunt** is ’n welvarende voorstad in Kaapstad. Dit is geleë tussen die V&A Waterfront en Grangerbaai in die ooste, Groenpunt in die suide en die Atlantiese Oseaan in die noorde en weste. Die voorstad omsoom die kuslyn en bestaan hoofsaaklik uit hoë woonstelblokke.

Dit is ’n baie klein voorstad, met slegs twee groot strate, Kusweg en Bayweg. Dit is ook die tuiste van die Mouillepunt-promenade, ’n geplaveide promenade aan die kus wat daagliks deur duisende Kapenaars gebruik word. Daaragter lê die Groenpunt-meent, wat eers uit verskeie sportvelde bestaan het en nou ’n gholfbaan bevat. Die nuwe Groenpunt Stadspark & Biodiversiteitstuin is net agter Mouillepunt en het ’n ingang in Bayweg.

Volgens die 2011-sensus het Mouillepunt ’n bevolking van 1&nbsp;714 gehad.

## Naam
Die naam "Mouille" kom van die Franse woord vir ankerplek. In die vroeë 18de eeu het skepe dikwels in Tafelbaai gestrand en die destydse goewerneur het besluit ’n golfbreker (*mouille* in Frans) is nodig om die skepe wat voor anker lê te beskerm. Bouwerk het in 1743 begin. Alle boere wat goedere na die stad gebring het, moes ’n vrag stene oplaai en na Mouillepunt aanry, waar dit afgelaai is. Slawe en gevangenes is gebruik om die golfbreker te bou, maar ná drie jaar van rowwe waters was nog net 100&nbsp;m voltooi en die projek is gestaak. 

In 1781 het die Franse in die stad aangekom en ’n militêre battery naby die onvoltooide *mouille* opgerig met die naam Mouillepunt-battery.

## Vuurtorings

Lêer:Mouille Point Lighthouse.jpg|Die ou Mouillepunt-vuurtoring.
Lêer:Greenpoint Lighthouse close-up.jpg|Die huidige Groenpunt-vuurtoring.

Die Groenpunt-vuurtoring is in Mouillepunt geleë, maar desondanks het die vragskip *SA Seafarer* op 1 Julie 1966, tydens ’n woeste winterstorm, tussen Mouillepunt en Drieankerbaai op die rotse geloop. Almal aan boord is deur helikopters van die Lugmagbasis Ysterplaat gered.

Die Mouillepunt-vuurtoring bestaan nie meer nie. Die vuurtoring was aan die oostelike punt van die voorstad, naby Grangerbaai, geleë. ’n Nuwe vuurtoring kan volgens tradisie nie dieselfde naam as ’n oue hê nie en toe ’n nuwe vuurtoring in Mouillepunt opgerig word, is dit die Groenpunt-vuurtoring genoem. Dit is gebruik om die eerste vuurtoringwagters in Suid-Afrika op te lei en word vandag nog as 'n konferensiebestemming gebruik. Dit word ook uitverhuur vir huweliksonthale.

Baie jare lank (omstreeks die 1960's) was daar oorkant die vuurtoring ’n inrypadkafee met die naam "The Doll's House", waarheen Kapenaars gegaan het vir iets te ete of te drinke, dikwels laat saans ná ’n fliek. Etes is op ’n skinkbord voorgesit wat aan die motordeur vasgeknip is. Die kafee was bekend daarvoor dat seemeeue dikwels op die motors se dak gaan sit en kos van die skinkbord af gegaps het.

## Galery
## Verwysings 
## Eksterne skakels
*’n Lugfoto van Mouillepunt en Seepunt (1959)
*’n Foto van die wrak van die SA *Seafarer*
*’n Foto van die Doll's House-padkafee
*15px Hierdie artikel is vertaal uit die Engelse Wikipedia
Helshoogte

**Helshoogte** is 'n bergpas in die Wes-Kaap, Suid-Afrika op die R310-hoofpad oos van Stellenbosch. Die pas is in 1854 gebou en gaan oor die nek tussen die Jonkershoekberge en Simonsberg. Op 378m bo seevlak bereik die pas sy hoogste punt en dit het 'n maksimum steilte van 1:10. Die oorsprong van die naam is onseker, sekere bronne sê die naam is afgelei van die donker en steil kloof waardeur die ou wapad gegaan het terwyl ander sê dit is as gevolg van die helling van die pad.

## Sien ook 
* Lys van bergpasse in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967.
Crawford

**Crawford** is 'n voorstad in Kaapstad. Volgens die 2011-sensus het Crawford 'n bevolking van 3&nbsp;979 gehad.

## Verwysings
Korfbal

duimnael|300px|regs|'n Korfbalwedstryd tussen *ZKV Zaandam* en *ALO*.
duimnael|outdoor Korfbal
**Korfbal** is 'n spansport van Nederlandse oorsprong. Dit is in 1902 deur die Amsterdamse onderwyser Nico Broekhuysen bedink. Die spel is gebaseer op die Sweedse *ringboll*, waarmee Broekhuysen in die Sweedse dorp Nääs in 1902 in aanraking gekom het. Korfbal is een van die min sportsoorte waar mans en dames op gelyke voet in dieselfde span kan deelneem.

## Eksterne skakels 
* https://www.netwerk24.com/ZA/Tygerburger/Sport/Parow-blaas-nuwe-lewe-in-korfbal-20150721
* http://www.ringballsa.co.za/

* 
*
Pniel

**Pniel** lê op die Helshoogtepad, die R310, van Stellenbosch af in die rigting van Groot-Drakenstein en die Paarl en vorm deel van die Stellenbosch Plaaslike Munisipaliteit.

Die dorpie is in 1843 as 'n sendingstasie van die Nederduitse Gereformeerde Kerk deur Johan Frederick Stegmann, die eerste sendeling, gestig. Genesis 32 verse 30 en 31 het die naam verskaf. Die oorspronklike kerk uit 1843 het goed behoue gebly. Met die sensus van 1891 in die Kaapkolonie was hier 650 inwoners. Aan die begin van die 21ste eeu het die getal op nagenoeg 4 000 gestaan. Cyster is 'n van wat opvallend baie op die dorp voorkom. In die apartheidsjare is Pniel tot groepsgebied vir kleurlinge verklaar.

Daar is ook 'n sendingstasie en diamantdelwery by Barkly-Wes met die naam van Pniel.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967.
Onderwys in Suid-Afrika

duimnael|250 px|Skoolkinders in Kaapstad.

**Onderwys in Suid-Afrika** word deur twee nasionale departemente beheer, naamlik die Departement van Basiese Onderwys, wat verantwoordelik is vir laerskole en sekondêre skole, en die Departement van Hoër Onderwys en Opleiding,  wat verantwoordelik is vir tersiêre onderwys en beroepsopleiding. Voor 2009 was beide departemente in 'n enkele Departement van Onderwys verteenwoordig. Onder Afrikalande suid van die Sahara het Suid-Afrika een van die hoogste geletterdheidsyfers. Volgens The World Factbook - Central Intelligence Agency vanaf 2019 was 95% van die bevolking van 15 jaar en ouer in Suid-Afrika onderskeidelik geletterd.

Suid-Afrika het 'n 3-vlak stelsel van onderwys waar leerlinge in 'n primêre skool (laerskool) begin, gevolg deur hoërskool en daarna tersiêre onderwys in die vorm van (akademiese) universiteite en universiteite van tegnologie (die ou technikons).

In 2010 was daar 12&nbsp;3 miljoen leerlinge, 386&nbsp;000 onderwysers en ongeveer 48&nbsp;000 skole (8 onderwysers per skool gemiddeld) - insluitend 390 Skole vir Spesiale Behoeftes en 1000 geregistreerde private skole in Suid-Afrika. Amptelik word Graad 1 tot 7 in laerskole aangebied en Graad 8 tot 12 in hoërskole. Op diskresie van die skool kan 'n Graad 0 en 13 ook aangebied word.

Skoollewe strek oor 13 jaar - of grade - hoewel die eerste jaar van onderwys, Graad R of "ontvangsjaar", en die afgelope drie jaar, Graad 10, 11 en Graad 12 of "Matriek" is nie verpligtend nie. Baie primêre skole bied graad R, hoewel dit pre-skooljaar kan ook ingevul word by die kleuterskool. 

Onlangs is daar groot vordering gemaak met die bekendstelling van nuwe tegnologie aan die voorheen benadeelde skole. Organisasies soos Khanya, (Nguni vir verligting) gewerk rekenaar toegang in staat skole te voorsien. In 'n onlangse nasionale inisiatief is die skepping van "FOCUS" skole. Hierdie spesialiseer in spesifieke kurrikulum-areas (Sake en handel, Ingenieurswese, Kuns en Kultuur) en is baie soortgelyk aan die Britse spesialis skole-program. 

Vir toelating tot die universiteit, is 'n "Matrikulasie-endossement" vereis word, hoewel sommige universiteite nie hul eie addisionele akademiese vereistes. Suid-Afrika het 'n lewendige hoër sektor, met meer as' n miljoen ingeskrewe studente in die land se universiteite en universiteite van tegnologie. Al die universiteite outonome, verslag te doen aan hul eie rade eerder as die regering. 

Suid-Afrika het die konsep van die openbare en private skole. Hulle wissel volgens karakter, grootte, gehalte van onderwys, en die finansiële voordele. Albei is belowend. Die meeste skole word befonds deur die staat en private skole word gefinansier deur gelde. 2,8% van die totale skoolbevolking is privaat gelyk 340.000 studente. In 2010, die geletterdheid-koers is 88,0% en Suid-Afrika is gelys gesamentlike 107 van die 180 lande oor die wêreld geletterdheid lys.

## Verwysings
Nyanga

**Nyanga** (Xhosa vir: "maan") is 'n township in Kaapstad. Volgens die 2011-sensus het Nyanga 'n bevolking van 57&nbsp;996 gehad. Nyanga is in 1955 tydens Apartheid vir swart mense gestig, nadat Langa nie meer geskik was vir verdere bevolkingsgroei nie.

Nyanga is sowat 26&nbsp;km oos van Kaapstad langs die N2 op die Kaapse Vlakte, digby die Kaapstad Internasionale Lughawe geleë. Nyanga beskik oor 'n spoorwegstasie van PRASA se Metrorail. Vir toeriste word toere deur dié township aangebied.

## Misdaad 
Op Vrydag, 12 Julie 2019, is die Suid-Afrikaanse Nasionale Weermag in onder meer Nyanga ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.

Op 13 November 2023 is 'n ooreenkoms tussen Google Suid-Afrika en die Suid-Afrikaanse departement van toerisme bereik waarvolgens Google se Maps-navigasiestelsel nie meer roetes deur Nyanga sal aanbeveel nie.

## Verwysings
HMS Good Hope

duimnael|regs|300px|Die HMS Good Hope.

**HMS Good Hope** was 'n Britse kruiser wat in 1902 gebou is. Die kruiser is so genoem omrede die Kaapse koloniale regering die koste gedra het as geskenk aan die Imperiale Tesourie. Dit het 14 000 ton geweeg en het twee 9.2-duim en sestien 6-duim kanonne gedra. Die skip was die vlagskip van admiraal sir Christopher Craddock in die Slag van Coronel aan die kus van Suid-Amerika tydens die Eerste Wêreldoorlog. Die skip is op 1 November 1914 gekelder.

## Bron 
* Ensiklopedie van Suidelike Afrika, Eric Rosenthal, 1967.
Slag van Coronel

duimnael
Die **Slag van Coronel** het plaasgevind op 1 November 1914 in die Stille Oseaan tydens die Eerste Wêreldoorlog net wes van die kus van Chili. 'n Duitse vlooteskader, onder bevel van Vise-admiraal von Spee, het slaags geraak met 'n Britse vlooteskader onder bevel van Skout-admiraal sir Christopher Cradock.

## Duitse vlooteskader 
* Schanhorst, Kaptein: Schultz – dien ook as vlagskip met von Spee aan boord.
* Gneisenau, Kaptein: Maerker
* Leipzig, Kaptein: Haun
* Dresden, Kaptein: Lüdecke
* Nürnberg, Kaptein: von Schöberg

## Britse vlooteskader 
* HMS Good Hope, Kaptein: P Francklin – dien ook as vlagskip met Cradock aan boord.
* HMS Monmouth, Kaptein: F Brandt
* HMS Glasgow, Kaptein: J Luce
* HMS Otranto

## Die geveg 
Nadat die twee vloot eenhede van mekaar se teenwoordigheid bewus geword het, het hulle mekaar gekonfronteer. Op 31 Oktober het die Britse eenheid radio boodskappe van die Leipzig onderskep en daarna het Cradock die Duitse skepe gaan soek. Op 1 November 1914 om 16:20 het kaptein Luce die Duitse skepe waargeneem. In die slag wat volg is die Good Hope en die Monmouth gekelder terwyl die ander twee Britse skepe weggekom het.

## Bron 
* The Encyclopedia of Sea Warfare. Spring Books. 1975.
Waratah

duimnael|regs|300px|Die skip *SS Waratah*.

Die **SS Waratah** was 'n passasierstoomskip van die ''Lund's Blue Anchor*-redery wat om Suid-Afrika op die roete tussen Australië en Brittanje gevaar het. Die skip is verantwoordelik vir een van die grootste seegeheime in die geskiedenis van Suid-Afrika. Op 26 Julie 1909 het die *Waratah'' (9&nbsp;339 ton) met 211 persone aan boord - 92 passasiers - uit Durban na Oos-Londen vertrek. Die skip het nooit Oos-Londen bereik nie. 

Die lot van die skip is tot hede nog onbekend. Daar word geglo dat die Waratah in 'n storm vergaan het en geen oorblyfsels is ooit gevind nie.

Daar was reeds verskeie pogings om die wrak op te spoor. Die Suid-Afrikaanse NUMA *(South-Africa National Underwater and Marine Agency*) berig in 1987 dat hulle die skip 10 km vanaf die kus ontdek het. In 2001 blyk dit dat dit 'n ander skip was, die *Nailsea Meadow*, wat tydens die Tweede Wêreldoorlog gesink het.

## Sien ook 
* Grootste rampe in Suid-Afrika

## Verwysings 
## Bronne 
* Ensiklopedie van Suidelike Afrika, Eric Rosenthal, 1967
* Die Burger, 15 Julie 1999.
Mfuleni

**Mfuleni** is 'n township in Kaapstad. Volgens die 2011-sensus het Mfuleni 'n bevolking van 52&nbsp;274 gehad.

## Verwysings
Sarmiento

**Sarmiento** is 'n dorp in die Chubut provinsie van Argentinië. Daar bly sowat 8&nbsp;000 inwoners volgens die 2001 volkstelling en is die hoofdorp van die gelyknamige departement. Dit is geleë in die sogenaamde Sentrale Straat van Patagonië, binne 'n vrugbare vallei in die middel van 'n andersins dorre gebied, 140&nbsp;km wes van Comodoro Rivadavia, in die suide van Chubut. Dit lê tussen twee mere die Mustersmeer en die Colhue Huapi-meer. Aantreklikhede sluit die versteende woud en grottekeninge in.

## Geskiedenis 
Sarmiento is gestig deur nedersetting van immigrante, hoofsaaklik uit Wallis. In die vroeë 1900's het daar ook 'n immigrasiegolf Litauers aangekom.

In 1903 het 600 Afrikaner-gesinne in Argentinië na afloop van die Tweede Vryheidsoorlog aangekom. Hulle het hul in hierdie gebied gevestig omrede dit, anders as die kusstad Comodoro Rivadavia waar hul eers was, voorsiening van water gebied het. Die afstammelinge van hierdie koloniste het 'n groot deel van Sarmiento beslaan, praat steeds Afrikaans en behoort tot vandag toe aan die Nederduitse Gereformeerde Kerk.  So onlangs soos die 1960's is Afrikaans nog algemeen gepraat, maar dit het vandag verander soos die Afrikaanse bevolking by die Argentynse kultuur en gemeenskap begin aanpas het.
William Forbes Gatacre

**William Forbes Gatacre** (3 Desember 1843 - 18 Januarie 1906) was 'n Britse generaal tydens die Anglo-Boereoorlog. 

Hy is in Shropshire gebore en sluit by die 77ste *Regiment of Foot* aan in 1862. Hy doen diens in Burma (1889), Indië en Soedan (1895) en word aangestel as bevelvoerder van die Derde Divisie van die Suid-Afrikaanse veldmag in 1899. Hy moes die spoorlyn na Oos-Londen beskerm maar word op 10 Desember by Stormberg verslaan; een van die veldslae van die Swart Week. 

Later neem hy Dewetsdorp in, maar 'n Britse mag by Reddersburg was verplig om oor te gee weens Gatacre se onvermoë om die dorp te ontset. As gevolg hiervan word hy onthef van sy pos en in bevel geplaas van die distrik Colchester. Later het hy Abessinië verken en is in 1906 dood weens koors.

## Bronne 
* Ensiklopedie van Suidelike Afrika, Eric Rosenthal, 1967.
* The Hall Handbook of the Anglo Boer War. Darrell Hall.
Long Cecil

duimnael|links|Middel- en sluitstuk bloudrukke
duimnael|links|Long Cecil-ammunisie
**Long Cecil** is die bynaam vir 'n kanon wat in De Beers se werksplaas vervaardig is tydens die Beleg van Kimberley. Dit was 'n 28-ponder wat binne 24 dae deur manne gemaak is wat geen ondervinding van artillerie gehad het nie. Dit het die eerste van 255 projektiele op 19 Januarie 1900 afgevuur en is vernoem na Cecil John Rhodes wat ook tydens die beleg in Kimberley vasgekeer was. George Labram, 'n meganiese ingenieur van De Beers, is die man wat verantwoordelik was vir die ontwerp en bou van die kanon. Die kanon is gebou in antwoord op die Boere wat Kimberley met 'n Long Tom bestook het. Ironies is Labram dood deur 'n voltreffer van die Long Tom wat die Grand Hotel getref het waar hy tuis was. Die kanon word nou as 'n momument in Kimberley bewaar.

## Verwysings 
## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995. 

## Eksterne skakels
Papendorp, Wes-Kaap

**Papendorp** is 'n klein dorpie by die mond van die Olifantsrivier in die Atlantiese Oseaan. Sout word in panne in die omgewing geoes. Met hoogwater kan tot by Lutzville sowat 30&nbsp;km verder op in die rivier gevaar word met 'n platboomskuit.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Koringberg

**Koringberg**  in die Swartland lê 6&nbsp;km wes van die N7 nasionale pad tussen Piketberg en Moorreesburg en 15&nbsp;km van beide dorpe. Dit is 116&nbsp;km per pad en 146&nbsp;km per spoor van Kaapstad. In die omgewing word hoofsaaklik met koring geboer, vandaar die dorp se naam. Teenswoordig word ook wingerddruiwe verbou.

## Geskiedenis 
Hierdie kerkdorp is in 1923 gestig op die plaas Brakwater na onenigheid met en gevolglike afstigting van die NG gemeentes te Piketberg en Moorreesburg. Dit is aanvanklik Warren’s Camp genoem na die spoorweghalte.

Die dorpie het die laaste dekade gewild geraak by stedelinge wat die rus en vrede van die platteland wil ervaar. Beide die Bergrivier en die Misverstanddam is in die nabye omgewing geleë.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Schotsche Kloof

**Schotsche Kloof**  (Schotschekloof) is die geskiedkundige Maleier-woonbuurt in die middestad van Kaapstad. Dit is aan die voet van Seinheuwel en deel van die Maleise kwartier.

## Bronnelys 
* van Hoven, Lynette: Nog steeds 'kanallah'. In: Suid-Afrikaanse Panorama. Jaargang 37, nr. 3, Mei/Junie 1992. ISSN 0491-4783

## Verwysings
Heliograaf

duimnael|regs|300px|'n Heliograaf word gebruik om 'n boodskap te stuur.

'n **Heliograaf** is 'n toestel waarmee die weerkaatse lig van die son gebruik word om boodskappe in morsekode te sein. Die persoon wat met 'n heliograaf werk word 'n *heliografis* genoem. Tydens die Tweede Vryheidsoorlog het die Boeremagte gebruik gemaak van heliografie om te kommunikeer.

Die heliograaf het 'n paar groot voordele ingehou. Dit het langafstandskommunikasie toegelaat sonder 'n vaste infrastruktuur, maar dit kan ook gekoppel word om 'n vaste netwerk te maak wat vir honderde kilometers aanloop, soos in die fort-tot-fort-netwerk wat vir die Geronimo-veldtog gebruik word. Dit was baie draagbaar, het nie 'n kragbron benodig nie, en was relatief veilig, aangesien dit nie sigbaar was vir diegene wat nie naby die operasie was nie. Die ligstraal was baie smal en het slegs 50 voet per myl van die afstand verstrooi. Enigeen in die straal met die korrekte kennis kon seine onderskep sonder om opgespoor te word. In die Boereoorlog, waar albei kante heliograwe gebruik het, is daar soms buise gebruik om die verspreiding van die straal te verminder.

## Bronnelys 
* Verklarende Handwoordeboek van die Afrikaanse Taal. 1981. 
* The Hall Handbook of the Anglo Boer War. Darrell Hall. 1999.
Healdtown

**Healdtown** is 'n klein dorpie in die Oos-Kaap, Suid-Afrika. Die dorpie is 10&nbsp;km noordoos van Fort Beaufort. 

## Geskiedenis 
Die dorpie het ontstaan toe eerwaarde John Ayliff 'n Metodiste-sendingstasie vir die Fingostamlede in 1853 gestig het. Gedurende 1855 is 'n tegniese instituut deur sir George Grey bygevoeg. In 1867 is 'n teologiese kweekskool en opleidingskool vir onderwysers gestig met fondse geskenk grootliks deur James Heald vanaf die Wesleyaanse Metodiste-sendinggenootskap in Manchester. Uit dankbaarheid is die dorp na hom vernoem. Die eerste prinsipaal was eerw. W Impey. Wyle Nelson Mandela het sy matriek hier voltooi.

## Sien ook 
* Lys van dorpe in Suid-Afrika

## Bronne 
* Ensiklopedie van Suidelike Afrika. Eric Rosenthal. 1967.
* Op Pad in Suid-Afrika. B.P.J. Erasmus. 1995.
Hussiete

duimnael|Jan Hus

**Hussiete** (soms ook **Bethlehemiete** genoem) is 'n sambreelterm vir verskillende 15de eeuse bewegings in Boheme wat as respektiewelik reformatories en rewolusionêr geklassifiseer kan word.

## Jan Hus 
Die term *Hussiete* verwys na die Tsjeggiese teoloog en hervormer Jan Hus (omstreeks 1370-1415) wat felle kritiek op die Rooms-Katolieke Kerk van sy tyd gelewer het. So het hy beswaar aangeteken teen die kerk se rykdomme, die aflaathandel (waardeur gelowiges die vergewing van hul sondes teen betaling van 'n bepaalde bedrag kon koop) en die sedeloosheid van geestelikes. Die Bybel was vir Hus die enigste gesag in sake van geloof, en hy het konsekwent geweier om die onfeilbaarheid van die pous in sy amp te erken. Hierin het hy die voorbeeld van John Wyclif en die Waldense gevolg. Hus sou later ook invloed op die hervormer en grondlegger van die Evangelies-Lutherse Kerk, Martin Luther, by sy Duitse Bybelvertaling uitoefen.
Koekenaap

**Koekenaap** is 'n klein dorpie in die Wes-Kaap, Suid-Afrika. Die dorp is noordwes van Lutzville. Die dorp het ontstaan na aanleiding van 'n besproeiingsskema wat hier begin is in 1928. Vandag bestaan die dorpie uit 'n spoorweghalte, poskantoor en 'n paar winkels. Die R363-streeksroete gaan deur die dorpie.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
SMS Seydlitz

duimnael|regs|300px|Die SMS Seydlitz.

Die **SMS Seydlitz** was 'n slagkruiser van die Duitse *High Seas* vloot tydens die Eerste Wêreldoorlog. Hy het 24 610 ton water verplaas en was toegerus met tien 11-duim, twaalf 5,9-duim kanonne en vier 20-duim torpedo buise. Vier stoomturbines van 89 700 skeeps perdekrag het hom aangedryf teen 27 knope.

Hy het deelgeneem aan die Slag van Doggersbank en die Slag van Jutland. Hy het Jutland as die beskadigste skip oorleef. Dit het bewys dat sy ekstra pantser ten koste van minder slaankrag 'n suksesverhaal was. 

## Bron 
* The Encyclopedia of Sea Warfare. Spring Books. 1975.
Govan Mbeki

: *Hierdie artikel handel oor die politikus. Vir die munisipaliteit, sien Govan Mbeki Plaaslike Munisipaliteit.*

**Govan Archibald Mvuyelwa Mbeki** (9 Julie 1910 – 30 Augustus 2001) was 'n Suid-Afrikaanse politikus, en pa van die voormalige Suid-Afrikaanse president Thabo Mbeki en die politieke ekonoom Moeletsi Mbeki. Hy is vernoem na Edward Govan, 'n Skotse sendeling wat die Lovedale-kollege gestig het, waar hy dan ook skoolgegaan het.

[duimnael|links|Govan Mbeki se [kitaar op Robbeneiland (Universiteit van Fort Hare-argief, 2016)]]
Hy was saam met Nelson Mandela die medestigter van die ANC-Jeugliga (ANCYL), die jeugorganisasie van die ANC.

Sy seun, Thabo Mbeki was die president van Suid-Afrika tussen 1999 en 2008.

Die Govan Mbeki Plaaslike Munisipaliteit is na hom genoem.

## Verwysings
Moeletsi Mbeki

**Moeletsi Mbeki** (gebore 30 November, 1945) is 'n Suid-Afrikaanse politieke ekonoom en die adjunkvoorsitter van die Suid-Afrikaanse Instituut vir Internasionale Sake, 'n onafhanklike dinkskrum gebaseer aan die Universiteit van die Witwatersrand, en 'n politieke ontleder vir Nedcor Bank. Hy is 'n lid van die uitvoerende raad van die Internasionale Instituut vir Strategiese Studies (IISS) wat in Londen gebaseer is. Hy is die jonger broer van voormalige president Thabo Mbeki en seun van ANC-leier Govan Mbeki. Hy was 'n gereelde kritikus van president Mbeki. Mbeki het skerp kritiek ontlont nadat hy gesê het dat Afrika beter onder kolonialisme regeer is, as wat vandag die geval is.

## Verwysings
Florida (kiesafdeling)

Die kiesafdeling Florida was 'n kiesafdeling van die Unie-Volksraad van 1953 en daarna van die Republiek se Volksraad tot 1994.

In die heel eerste algemene verkiesing op 15 April 1953 ná die ontstaan van Florida was daar 11&nbsp;464 kiesers. Die Verenigde Party se S.J. Tighy wen die kiesafdeling gemaklik met 'n meerderheid van 3&nbsp;025 teen J.J.C. van Loggerenberg van die Nasionale Party. Hy behou Florida in 1958 teen die N.P. se R.S.C. Dove met 'n meerderheid van 2&nbsp;375. In 'n tussenverkiesing op 11 Mei 1959 word H.G. Swart onbestrede vir die Verenigde Party verkies. In die volkstemming in 1960 oor Republiekwording neem 94% van Florida se kiesers deel. 7&nbsp;212 stem teen die republiek en 4&nbsp;808 daarvoor. 

In die volgende jaar se algemene verkiesing staan Swart weer as V.P.-kandidaat en wen met 1&nbsp;934 teen die N.P. se Tom Langley, die latere Volksraadslid van die Konserwatiewe Party. In 'n tussenverkiesing op 12 Desember 1962 wen H. Miller van die V.P. Florida met 'n meerderheid van 1&nbsp;889 stemme teen die N.P. se J.C.C. van Loggenberg, wat ook nege jaar tevore verloor het.

In 1966 draai die gety teen die V.P. toe sy kandidaat, die dienende L.V., Miller, met 1&nbsp;675 stemme teen die N.P. se A.J. Visser verloor. In 1970 word die bordjies verhang en J.J.M. Stephens wen Florida terug vir die V.P. met 'n skrale meerderheid van 89 stemme. Barend du Plessis, latere minister van finansies, skakel egter dié nederlaag vir die N.P. in 1974 in 'n groot oorwinning om toe hy 'n meerderheid van 1&nbsp;894 teen Stephens behaal.

## Partye en kandidate gewen 
* 1953 - Sarel Johann Tighy van die Verenigde Party
* 1958 - Sarel Johann Tighy van die Verenigde Party
* 1961 - Hermanus Gerhardus Swart van die Verenigde Party
* 1966 - Dr. Andries Johannes Visser van die Nasionale Party
* 1970 - John Joseph Martin Stephens van die Verenigde Party
* 1974 - Barend du Plessis van die Nasionale Party
* 1977 - Barend du Plessis van die Nasionale Party
* 1981 - Barend du Plessis van die Nasionale Party

## Bronne 
* *Amptelike Jaarboek van die Republiek van Suid-Afrika 1983*. 1983. Johannesburg: Chris van Rensburgpublikasies.
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Houghton (kiesafdeling)

[duimnael|regs|240px|[Helen Suzman was LV vir Houghton van 1953 tot 1989.]]
[duimnael|regs|180px|[Tony Leon, van 1989 tot 1994 die laaste LV vir Houghton.]]

**Houghton** was een van die jonger maar bekende kiesafdelings van die Unie-Volksraad en daarna die Volksraad van die R.S.A. tot 1994.

## 1943-1966 
Die eerste verkiesing in Houghton is eers in 1943 se algemene verkiesing gehou toe R.E. Bell onbestrede vir die Verenigde Party verkies is en so ook op 26 Mei 1948.

Helen Suzman maak haar buiging in die politiek in die algemene verkiesing van 1953 toe sy onbestrede as V.P.-L.V. vir Houghton verkies word. In 1958 staan vir die vierde keer agtereenvolgens in die kiesafdeling se bestaan niemand teen die Verenigde Party nie en word Suzman die tweede keer onbestrede verkies. In die volkstemming van 1960 oor republiekwording stem 'n volle 10&nbsp;555 Houghton-kiesers daarteen en net 1&nbsp;153 daarvoor. 

Ná die stigting van die Progressiewe Party in 1959 toe 11 L.V.'s uit die Verenigde Party bedank om hulle by die party aan te sluit, word net Suzman van die 24 P.P.-kandidate in 1961 verkies, al kry die party 8,5% van die totale uitgebragte stemme. H. Miller, wat in 1970 V.P.-L.V. vir Jeppes sou word, verloor teen Suzman met 564 stemme. Sy behaal in 1966 eweneens 'n skraal meerderheid van 711 teen die V.P. se A.D. Bensusan en word weer die enigste P.P.-L.V. 

## 1970 en later 
In 1970 verhoog Suzman haar meerderheid bo L. Steyn van die V.P. tot 2&nbsp;049 en word in die derde verkiesing agtereenvolgens die enigste Volksraadslid van die P.P. In 1974, toe eers vyf ander Progressiewe kandidate in die verkiesing die paal haal en Alex Boraine kort na die verkiesing die tussenverkiesing in Pinelands wen, wen Suzman oortuigend met 'n meerderheid van 3&nbsp;963, meer as die 3&nbsp;655 stemme wat die V.P. se B. Senekal kon kry. 

Suzman wen die kiesafdeling ook in 1977, 1981 en 1987. Sy tree voor die verkiesing van 1989 uit die aktiewe politiek en word as Houghton-L.V. opgevolg deur Tony Leon.

## Partye en kandidate gewen 
* 1943 - R.E. Bell van die Verenigde Party (onbestrede)
* 1948 - R.E. Bell van die Verenigde Party (onbestrede)
* 1953 - Helen Suzman van die Verenigde Party (onbestrede)
* 1958 - Helen Suzman van die Verenigde Party (onbestrede)
* 1961 - Helen Suzman van die Progressiewe Party
* 1966 - Helen Suzman van die Progressiewe Party
* 1970 - Helen Suzman van die Progressiewe Party
* 1974 - Helen Suzman van die Progressiewe Party
* 1977 - Helen Suzman van die Progressiewe Federale Party
* 1981 - Helen Suzman van die Progressiewe Federale Party
* 1987 - Helen Suzman van die Progressiewe Federale Party
* 1989 - Tony Leon van die Demokratiese Party

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
Durban-Noord (kiesafdeling)

**Durban-Noord** was 'n kiesafdeling van die Suid-Afrikaanse Volksraad van 1938 tot aan die einde van die Driekamerparlement in 1994.

In die heel eerste verkiesing in 1938 in Durban-Noord, toe daar 6&nbsp;546 kiesers geregistreer het, kom die Arbeidersparty se C.F. Miles-Cadman teen die Verenigde Party se A.H.J. Eaton te staan. Miles-Cadman wen met 'n meerderheid van 1&nbsp;617 stemme. Hy wen weer in 1943 met 'n meerderheid van 3&nbsp;444 teen die onafhanklike S.M. Petterson. In 1948, toe die getal kiesers aangegroei het tot 9&nbsp;688, wen die Verenigde Party se J. Lewis die setel met 'n meerderheid van 2&nbsp;235 teen J.J. Smith van adv. Tielman Roos se Sentrale Party, die sogenaamde Roosiete. Lewis wen weer in 1953, dié keer teen die Nasionale Party se F.J. du Toit, met 'n reuse-meerderheid van 8&nbsp;503. In 1958 word hy onbestrede verkies en in die volkstemming van 1960 oor republiekwording stem net 1&nbsp;282 vir 'n republiek en 11&nbsp;426 daarteen.

In die verkiesing van die volgende jaar wen M.L. Mitchell van die V.P. met 'n meerderheid van 2&nbsp;176 stemme teen die Progressiewe Party se G.R. Bond. Mitchell kom in 1966 te staan teen G.J. Claassen van die N.P., R.B. Brink van die P.P. en G.E. Yeatman van die Front en wen met 'n meerderheid van 3&nbsp;339. Hy word dan ook in 1970 en in 1974 onbestrede verkies in wat toe een van die veiligste V.P.-setels in die land was. Op 5 Mei 1976 behaal die Progressiewe Reformiste Party egter sy eerste oorwinning by die stembus toe S.A. Pitman (4&nbsp;243 stemme) net 'n skrale meerderheid van 324 wen teen die V.P. se W.B. Reynolds (3&nbsp;919 stemme), dr. Denis Worrall van die N.P. (3&nbsp;139) en die onafhanklike M.S. Louw, wat net 95 stemme kon kry. In die 1977-verkiesing wen Pitman vir die Progressiewe Federale Party in Pinetown, terwyl R.B. Miller Durban-Noord vir die Nuwe Republiek Party wen.

## Partye en kandidate gewen 
* 1938 - C.F. Miles-Cadman van die Arbeidersparty
* 1943 - C.F. Miles-Cadman van die Arbeidersparty
* 1948 - J. Lewis van die Verenigde Party
* 1953 - J. Lewis van die Verenigde Party
* 1958 - J. Lewis van die Verenigde Party (onbestrede)
* 1961 - M.L. Mitchell van die Verenigde Party (onbestrede)
* 1966 - M.L. Mitchell van die Verenigde Party
* 1970 - M.L. Mitchell van die Verenigde Party
* 1974 - M.L. Mitchell van die Verenigde Party (onbestrede)
* 1977 - R.B. Miller van die Nuwe Republiek Party

## Bronne 
* Schoeman, B.M. 1977. *Parlementêre verkiesings in Suid-Afrika 1910-1976*. Pretoria: Aktuele Publikasies.
* *Amptelike Jaarboek van die Republiek van Suid-Afrika 1983*. 1983. Johannesburg: Chris van Rensburgpublikasies.
Mitchells Plain

**Mitchells Plain‎** is 'n woongebied vir grotendeels bruin mense, 32 km vanaf Kaapstad se middestad. Dit is Suid-Afrika se elfde grootste woongebied. Dit is op die Kaapse Vlakte aan die Valsbaai-kus tussen Muizenberg en Khayelitsha geleë. 

Mitchells Plain‎ is in die 1970's as 'n township vir Bruin inwoners onder die destydse groepsgebiedewet aangelê. Hoewel Mitchells Plain‎ nie meer 'n uitsluitlik bruin woongebied is nie, is die bevolking steeds oorwegend Bruines. Met 'n geskatte bevolking van 310&nbsp;485 mense bestaan Mitchells Plain‎ uit verskeie sub-afdelings wat die diversiteit en klasseverskille tussen inwoners aandui.

Die gebied was aanvanklik bekend as basis van die United Democratic Front wat die ANC se anti-apartheidsbedrywighede help finansier het. Deesdae is dit meer bekend vir sy bendes en "tik"-verslawing (metamfetamien) onder die jeug. Ten spyte van die negatiewe faktore is een van Kaapstad se grootste winkelsentrums, die *Liberty Promenade*, hier geleë.

## Demografie 
Volgens data van die 2011-sensus wat deur Statistiek Suid-Afrika saamgestel is het Mitchells Plain die volgende demografie:

## Sub-afdelings 
Mitchells Plein is in verskeie sub-afdelings opgedeel. Die meer gegoede dele is in die weste en armer gemeenskappe in die oostelike helfte geleë.

* Rocklands
* Westridge
* Portland
* Tafelsig
* Eastridge
* Beacon Valley
* Lentegeur
* Woodlands
* Weltevreden Valley
* Colorado Park
* Strandfontein Village

## Misdaad 
Op Vrydag, 12 Julie 2019, is die Suid-Afrikaanse Nasionale Weermag in onder meer Mitchells Plain ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.

## Verwysings
Absolutief

**Absolutief** is 'n naamval.  Dit merk die argument van 'n werkwoord in 'n sin. 'n Voorbeeld van 'n taal waarin die absolutiewe naamval voorkom is Baskies. Dit kom nie in Afrikaans voor nie.
Werner Dorfling

**Werner Dorfling** is gebore op 22 Februarie 1965 op Uitenhage in die Oos-Kaap-provinsie van Suid-Afrika. Hy is 'n oud-polisieman wat begin skryf het op hoërskool. Van sy werke is opgeneem in die bundel "Nikita" wat deur Dark Angel publikasies gepubliseer is en bekendgestel is by Museum Africa in Johannesburg ter bevegting van geweld teen vroue en kinders.

Hy het onlangs (wanneer?) 'n bundel gepubliseer genaamd "3G" wat werke bevat van drie generasies van die Dorfling familie. Hierdie bundel is wêreldwyd beskikbaar in Afrikaans en Engels op Amazon.com.

Werner is besig met sy 2de bundel en het begin werk aan 'n boek oor die gewapende magte van die wêreld.

Hy het groot passie vir sy skryfwerk.
Morris Alexander

[duimnael|regs|240px|Morris Alexander het tussen 1910 en 1943 agt keer die kiesafdeling [Kaapstad-Kasteel (kiesafdeling)|Kaapstad-Kasteel gewen. Net in 1929 se verkiesing het hy nie gestaan nie.]]

**Morris Alexander** (Zlin, Morawië, 4 Desember 1877 – Kaapstad, 23 Januarie 1946) was 'n Suid-Afrikaanse Volksraadslid en advokaat. Hy was een van die eerste Jode in die Suid-Afrikaanse Volksraad.

## Opleiding 
Hy ontvang sy opleiding aan die Suid-Afrikaanse Kollege (die latere Universiteit van Kaapstad en SACS) en St. John's College, Cambridge. Hy word 'n advokaat van die Inner Temple in Londen en advokaat van verskeie hooggeregshowe in Suid-Afrika. Sy vrou, Ruth, met wie hy in 1907 getroud is, was 'n vooraanstaande feminis en haar vader was die bekende Hebreeuse deskundige S. Schechter.

## Politieke loopbaan 
Alexander word in 1908 verkies as lid van die Kaapse Wetgewende Raad vir Kaapstad-Kasteel, toe hy lid was van dr. Leander Starr Jameson se Progressiewe Party, en in 1910 as lid van die eerste Unie-Volksraadslid vir dieselfde kiesafdeling as lid van die Unionisteparty. Hy wen in 1915 en 1920 ook as Unionis in Kaapstad-Kasteel en in 1921 en 1924 as enigste lid van sy eie Konstitusionele Demokratiese Party. In 1929 staan hy as kandidaat van die Arbeidersparty se Cresswelliete-faksie in Kaapstad-Tuine, maar verloor teen die kandidaat van die Suid-Afrikaanse Party. Hy haal weer die paal in 1933 in Kaapstad-Kasteel, nou as lid van die Suid-Afrikaanse Party toe hy onbestrede verkies word. Hy wen Kaapstad-Kasteel in 1938 vir die S.A.P. en word in 1943 vir oulaas onbestrede verkies in dieselfde kiesafdeling.

## Invloed 
In sy beroep het hy hom vroeg reeds onderskei met 'n aantal suksesse in opspraakwekkende strafsake. In die Volksraad was Alexander 'n merkwaardige kampvegter vir die regte van die minderbevoorregtes (Distrik Ses het byvoorbeeld binne-in sy kiesafdeling, Kaapstad-Kasteel, geval) en 'n stoere stryder vir die Joodse gemeenskap. Sy dokumente en briewe is in Februarie 1964 vir veilige bewaring aan die Universiteit van Kaapstad geskenk.

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).
* Schoeman, B.M. 1977. *Parlementêre verkiesings in Suid-Afrika 1910–1976*. Pretoria: Aktuele Publikasies.
Caledonspoort

**Caledonspoort** is 'n grenspos tussen Lesotho en Suid-Afrika op die Caledonrivier (Mohokarerivier), 10&nbsp;km suid van Fouriesburg. Die naaste dorp aan die Lesotho-kant is Butha-Buthe en die grenspos staan hier ook bekend as Caledonspoort. Op die P29-roete net noord van die grenspos loop 'n 1,8 km lange bergpas  deur die poort van die Klein-Caledonrivier.
[regs|duimnael|250px|'n Sandsteenberg te Camel Roc-gasteplaas digby Caledonspoort-grenspos in die [Oos-Vrystaat, Suid-Afrika]]

## Sien ook 
* Grensposte van Suid-Afrika

## Verwysings
FC Volendam

**FC Volendam** is 'n sokkerspan in die gelyknamige Nederlandse dorp. Die span speel in die Eerste divisie en speel sy tuiswedstryde in die Kras Stadion (kapasiteit: 7&nbsp;400 sitplekke). Baie van die span se spelers kom ook self uit die dorp (al het die dorp net 22&nbsp;000 inwoners). *FC Volendam* is nasionaal bekend omdat die span dikwels na die Eredivisie opskuif, maar dan weer vinnig na die Eerste divisie relegeer. Daardeur het hulle die bynaam *Heen-en-weer* gekry.

## Erelys 
* **Kampioen Eerste divisie (6)**
: 1958/59, 1960/61, 1966/67, 1969/70, 1986/87, 2007/08
: (naaswenner (2): 1979/80, 1982/83)
* **KNVB-Beker**
: (naaswenner (2): 1958, 1995)

## Beroemde sokkerspelers 
*  Wim Jonk
*  Arnold Mühren
*  Michael Reiziger
Drummond Castle

duimnael|regs|300px|Die Drummond Castle.

Die ***Drummond Castle*** was 'n stoomskip van *Donald Currie and Co* redery wat in een van die rampspoedigste skeepsrampe in die Suid-Afrikaanse geskiedenis betrokke was. Die skip is in 1881 te water gelaat en het 3 663 ton water verplaas. Dit was een van die gewildste en modernste skepe van die redery. Dit was ook voorsien van elektriese krag - een van die eerstes. 

Op 16 Junie 1896 het die *Drummond Castle* op sy vaart na Engeland by Kaap Ushant aan die Franse kus op 'n rif geloop en sy bodem oopgeskeur. Hy het binne 4 minute gesink en van die 245 mense aan boord is net drie gered, insluitende een passasier. Aan boord van die skip was ook goudmonsters van die Vrystaatse Goudveld wat tesame met die eienaars Donaldson en Haines vergaan het.

## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995.